Педаль
Педаль ( – бутка ылайыкталган) – 1) музыкалык аспапта ойноодо буттун жардамы менен башкарылуучу тетик. Ал атайын кооздуктарды алуу, күүгө келтирүү, үйлөө (мисалы, фисгармония) ж. б. үчүн пайдаланылат; 2) органдын бут менен ойнолуучу клавиатурасы; 3) көпкө кармалуучу, созулуучу добуш. Адатта Педаль добуштун фонунда чыгарманын башка добуштары анын мазмунуна карата өзгөрүлүп турат; 4) оркестрлештирүү ыкмасы. Ал адатта узак созулган добуштун, үндөштүктөрдүн фонунда ишке ашырылат. 
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9